Blatter klar: - VM blir i Russland
Enkelte har ment at arrangementet bør flyttes som følge av Ukraina-krisen, og det har de siste dagene gått rykter på sosiale medier om at FIFA kommer til å frata Russland VM. - Vi setter ikke noe spørsmål ved VM i Russland. Vi er i en situasjon der vi har uttrykt tillit til arrangørene både av 2018 og 2022-mesterskapene. En boikott har aldri oppnådd noe, sier Blatter ifølge nyhetsbyrået DPA. Russlands president Vladimir Putin svarte forrige uke slik på spørsmålet om det var en risiko for å miste fotball-VM om fire år. - Det håper jeg ikke. FIFA har allerede sagt at fotball og sport er utenfor politikken, og det tror jeg er riktig strategi. Blatter var i helgen i Russland, der han blant annet hadde samtaler med sportsminister Vitalij Mutko, som også er leder i organisasjonskomiteen for VM 2018. Tyskland vant VM sist sommer, og sentrale tyske politikere har tatt til orde for å vurdere om Russland bør fratas mesterskapet i 2018. - Man kan ikke arrangere fotball-VM i et land som er delaktige i en krig, sa Karl-Georg Wellmann i regjeringspartiet CDU til den tyske avisen Bild i sommer. Det var mye diskusjon omkring OL i Sotsji sist vinter, men arrangementsmessig ble det vellykkede leker - til en pris av over 300 milliarder kroner. Magnus Carlsen skal etter planen spille sjakk-VM i Sotsji i november, men nøler foreløpig med å underskrive kontrakten. Han har bedt det internasjonale sjakkforbundet både om å utsette kampen og flytte den, uten at det har gitt resultater. Ukraina-krisen er en vesentlig årsak til at Carlsen ikke vil skriver under kontrakten. Fotball-VM i 2018 skal gå på 12 arenaer i Russland, blant dem er hallen som ble brukt til åpningsseremonien under vinterlekene i Sotsji.
FIFA-president Sepp Blatter fastslår at det ikke er noen diskusjon om å flytte VM i fotball i 2018 fra Russland.